gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9177, del 20-09-2021 (2021/9249)

Extracte de la Resolució del 10 de setembre de 2021, de la Vicerectora de Promoció Lingüística i Igualtat de la Universitat Jaume I, per la qual es convoca les ajudes de matrícula per a estudiantat del grau en Mestre o Mestra que supere les proves d'acreditació CIEACOVA de nivell C1 de català maig/juny 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9177

Data del DOGV
:   20-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9249


Data del document
:   10-09-2021

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * ajuda pública

Extracte de la Resolució del 10 de setembre de 2021, de la Vicerectora de Promoció Lingüística i Igualtat de la Universitat Jaume I, per la qual es convoca les ajudes de matrícula per a estudiantat del grau en Mestre o Mestra que supere les proves d'acreditació CIEACOVA de nivell C1 de català maig/juny 2021. [2021/9249]  
BDNS (identif.): 583309.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/583309  
  
Primer. Beneficiaris  
Es poden beneficiar d'aquestes ajudes les persones físiques que reunisquen els requisits següents:  
- Estar cursant un grau en Mestre o Mestra de la Universitat Jaume I que tinga el requisit lingüístic de nivell C1 de català dins del seu pla d'estudis (estudiantat matriculat per primera vegada en els graus en Mestre o Mestra des del curs 2015/16 en endavant).  
- Haver aprovat la prova d'acreditació de català de nivell C1 d'acord amb els nivells del MECR, en la convocatòria de maig/juny de 2021 de la CIEACOVA de la Universitat Jaume I.  
  
Segon. Finalitat  
L'objectiu d'aquests ajuts és finançar, fins a un màxim de 50 euros per persona, la despesa de l'import de matrícula de la prova d'acreditació del nivell C1 de català de l'alumnat de Mestre o Mestra que supere aquesta prova en maig/juny de 2021 i que tinga el requisit lingüístic dins del seu pla d'estudis.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests ajuts és de 1700 euros.  
  
Cinqué. Termini de presentació de sol·licituds  
El termini per a presentar la sol·licitud serà de 15 dies hàbils comptadors des de la publicació de la resolució definitiva de concessió de les ajudes.  
  
Castelló de la Plana, 10 de setembre de 2021.- La vicerectora de Promoció Lingüística i Igualtat: María del Pilar Safont Jordà.
Diari Oficial de la Generalitat Valenciana


Sumari del DOGV 9093, del 26-05-2021 (2021/4415)

Notificació de la sentència dictada en el judici verbal número 621/2020.
------------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4415


Organisme emissor
:   Jutjat de Primera Instància Número 2 de Vila-real

Tipus de document
:   Edicte

Notificació de la sentència dictada en el judici verbal número 621/2020. [2021/4415]  
Judici verbal (desnonament precari - 250.1.2) [jvp] - 000621/2020  
Demandant o executant: Criteria Caixa, SAU.  
Procurador: Rafael Breva Sanchis.  
Part demandada o executada: ocupants ignorats habitatge siti a Borriana, carrer Pintor Sorolla, número 6.  
Vila-real, 23 d'abril de 2021  
Pablo Campayo Soler, lletrat de l'Administració de justícia del Jutjat de Primera Instància i Instrucció número 2 de Vila-real, faig saber que aquest jutjat ha ordenat la publicació d'aquest acte de notificació a ocupants ignorats de l'habitatge siti al carrer Pintor Sorolla, 6, de Borriana, en el procediment que s'indica a continuació:  
  
Procediment: judici verbal: 261/2020.  
Acte processal que es publica: Sentència 49/2021. Mode i termini d'impugnació: apel·lació dins del termini de 20 dies.  
El text íntegre de la resolució que es publica es podrà consultar i/o se'n podrà obtindre una còpia en la secretaria d'aquest jutjat en hores d'audiència.  
Expedisc aquest edicte perquè valga de notificació en deguda forma.  
  
Vila-real, 23 d'abril de 2021.- El lletrat de l'Administració de justícia: Pablo Campayo Soler.
Diari Oficial de la Generalitat Valenciana


Sumari del DOGV 9118, del 01-07-2021 (2021/7190)

RESOLUCIÓ de 25 de juny de 2021, del vicepresident executiu de l'Agència Valenciana de la Innovació, per la qual es dona publicitat a l'acord del Consell de Direcció de l'Agència Valenciana de la Innovació pel qual es deleguen determinades competències en la persona titular de la Secretaria General de l'Agència Valenciana de la Innovació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7190


Data del document
:   25-06-2021

Organisme emissor
:   Agència Valenciana de la Innovació

Tipus de document
:   Resolució

RESOLUCIÓ de 25 de juny de 2021, del vicepresident executiu de l'Agència Valenciana de la Innovació, per la qual es dona publicitat a l'acord del Consell de Direcció de l'Agència Valenciana de la Innovació pel qual es deleguen determinades competències en la persona titular de la Secretaria General de l'Agència Valenciana de la Innovació. [2021/7190]  
En virtut del que es disposa en l'article 9 de la Llei 40/2015, d'1 d'octubre, de règim jurídic del sector públic, es dona publicitat a l'acord del Consell de Direcció de l'Agència Valenciana de la innovació, adoptat en la sessió de 22 de juny de 2021, següent:  
  
Primer  
Delegar en la secretària general de l'Agència Valenciana de la Innovació la competència per a dictar i donar la publicitat corresponent a les resolucions que les convocatòries de les proves selectives corresponents a l'Oferta d'Ocupació Pública de 2019 per al personal laboral de l'AVI atribueixen al Consell de Direcció com a òrgan convocant.  
  
  
Segon  
La present resolució farà efecte des del mateix dia de la publicació en el Diari Oficial de la Generalitat Valenciana.  
  
València, 25 de juny de 2021.- El vicepresident executiu de l'Agència Valenciana de la Innovació: Andrés García Reche.
Diari Oficial de la Generalitat Valenciana


Sumari del DOGV 9020, del 15-02-2021 (2021/1295)

Convocatòria i bases per a la provisió en propietat de diverses places de funcionari o funcionària.
---------------------------------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/1295


Data del document
:   11-02-2021

Organisme emissor
:   Ajuntament de Sueca

Tipus de document
:   Anunci

Descriptors 

:   * Sueca
    * concurs administratiu

Convocatòria i bases per a la provisió en propietat de diverses places de funcionari o funcionària. [2021/1295]  
En el Butlletí Oficial de la Província de València núm. 18, del dia 28 de gener de 2021, apareixen publicades íntegrament les convocatòries i bases de les proves selectives per a cobrir les següents places vacants en la plantilla d'aquest ajuntament pel procediment que s'indica:  
Personal funcionari  
- Una plaça de tècnic/a d'administració general pel procediment de concurs oposició lliure (HDA 7672).  
- Una plaça de tècnic/a auxiliar d'arxiu pel procediment d'estabilització d'ocupació temporal (FXQ 5881).  
Posteriorment, en el BOP núm. 27, del dia 10 de febrer de 2021, es publica la modificació puntual de les bases del procés de selecció de tècnic d'administració general (YYO 3598).  
Amb la mateixa data d'aquest anunci, es remeten al BOE convocatòries per a l'obertura de termini de presentació de sol·licituds a totes aquelles persones que hi puguen estar interessades.  
Els successius anuncis relacionats amb aquesta convocatòria es publicaran atenent les bases que regeixen el procediment.  
Cosa que es fa pública.  
  
Sueca, 11 de febrer de 2021.- L'alcalde president: Dimas Francisco Vázquez España.
Diari Oficial de la Generalitat Valenciana


Sumari del DOGV 9190, del 07-10-2021 (2021/9586)

Bases i convocatòria del procés selectiu per a la provisió en propietat d'una plaça de personal de neteja, en execució de l'oferta d'ocupació pública de 2019, mitjançant procés d'estabilització de l'ocupació temporal.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9586


Data del document
:   22-09-2021

Organisme emissor
:   Ajuntament de Betxí

Tipus de document
:   Anunci

Descriptors 

:   * Betxí
    * concurs administratiu

Bases i convocatòria del procés selectiu per a la provisió en propietat d'una plaça de personal de neteja, en execució de l'oferta d'ocupació pública de 2019, mitjançant procés d'estabilització de l'ocupació temporal. [2021/9586]  
L'Ajuntament de Betxí, mitjançant un acord de la Junta de Govern Local d'1 de juliol de 2021, va aprovar les bases i convocatòria per a la provisió en propietat d'una plaça vacant de personal de neteja, enquadrada en l'escala d'administració especial, subescala serveis especials, classe personal d'oficis, grup E, mitjançant sistema de concurs oposició lliure. El text íntegre de les bases i convocatòria es va publicar en el Butlletí de la Província de Castelló número 97, de 14 d'agost de 2021. Igualment, està exposada en el tauler d'edictes de la seu electrònica de l'Ajuntament (https://betxi.sedelectronica.es)  
El termini de presentació d'instàncies serà de vint dies hàbils a comptar de l'endemà de la publicació de l'anunci de la convocatòria en el Boletín Oficial del Estado.  
Contra les bases i tots els actes administratius definitius que es deriven d'aquestes, podran les persones interessades interposar els oportuns recursos en els casos i en la forma que s'estableixen en la Llei 39/2015, d'1 d'octubre, del procediment administratiu comú de les administracions públiques.  
Cosa que es fa pública per a coneixement general.  
  
Betxí, 22 de setembre de 2021.- L'alcalde president: Alfred Remolar Franch.
Diari Oficial de la Generalitat Valenciana


Sumari del DOGV 9111, del 21-06-2021 (2021/6348)

Notificació de la sentència dictada en el judici verbal número 88/2019.
-----------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6348


Organisme emissor
:   Jutjat de Primera Instància i Instrucció Número 6 de Sagunt

Tipus de document
:   Edicte

Notificació de la sentència dictada en el judici verbal número 88/2019. [2021/6348]  
Inmaculada Biosca Muñoz, lletrada de l'Administració de justícia del Jutjat de Primera Instància i Instrucció número 6 de Sagunt, faig saber que, en aquest jutjat se segueixen les actuacions de judici verbal desnonament precari número 88/2019, a instàncies del procurador dels tribunals Javier Hernández Berrocal, en nom i representació de SAREB (Sociedad de Gestión de Activos Procedentes de la Reestructuración Bancaria, SA), contra els ocupants desconeguts de l'avinguda Rambleta, 21, porta 10 de Gilet, declarat en situació de rebel·lia processal sobre desnonament, i s'ha dictat en data 13.03.2020 una sentència, que té la part dispositiva com diu a continuació:  
  
«Estime íntegrament la demanda interposada pel procurador Javier Hernández Berrocal, en nom i representació de la Sociedad de Gestión de Activos Procedentes de la Reestructuración Bancaria, SA, (SAREB) contra els ocupants desconeguts de la finca situada en l'avinguda Rambleta, número 21, porta 10 de la localitat de Gilet, declare el desnonament per precari de la finca esmentada, i es requereix els demandats perquè desallotgen la mateixa en el termini improrrogable d'un mes a comptar des de l'endemà de la notificació d'aquesta, i a deixar-la lliure i expedita a la disposició de l'actora, amb prevenció de llançament a la seua costa en cas contrari en la data que en el seu moment es determine.  
  
Tot això amb condemna expressa a costes causades en aquest procediment a la part demandada.  
Notifiqueu en forma legal aquesta sentència a les parts i feu-los saber que no és ferma i que per això es pot interposar un recurs d'apel·lació d'acord amb l'article 455.1 de la Llei d'enjudiciament civil.  
Aquesta és la meua sentència, jutjant definitivament en primera instància, que pronuncie, mane i signe.»  
  
I per deixar-ne constància i valga de publicació en el Diari Oficial de la Generalitat Valenciana, per a notificació a la part demandada ocupants desconeguts de l'avinguda Rambleta, 21, porta 10 de Gilet, en rebel·lia per parador desconegut, expedisc aquest edicte.   
  
Sagunt, 13 de març de 2020.- La lletrada de l'Administració de justícia: Inmaculada Biosca Muñoz.
Diari Oficial de la Generalitat Valenciana


Sumari del DOGV 9124, del 09-07-2021 (2021/6691)

Notificació de la sentència dictada en el judici verbal número 368/2020.
------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6691


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 368/2020. [2021/6691]  
N.I.G.: 46366-13-1-4199-2890597.  
Procediment: judici verbal (250.2) [VRB] - 368/2020.  
Demandant: Raquel Martínez Fuertes i Ignacio Martín Bolumar.  
Procurador: Santiago Gea Fernández.  
Demandado: Felisa Cortes Ríos.  
  
Paula Pozo Bouzas, lletrada de l'Administració de justícia del Jutjat de Primera Instància número 2 de València, faig saber que, en aquest jutjat se segueix el procediment de judici verbal (250.2) [VRB] - 368/2020 a instàncies de Raquel Martínez Fuertes i Ignacio Martín Bolumar representat pel procurador Santiago Gea Fernández, contra Felisa Cortes Ríos en el qual s'ha acordat notificar a Felisa Cortes Ríos, que en data 2 de desembre de 2020 s'ha dictat una sentència que l'afecta, i contra la qual pot interposar un recurs d'apel·lació en el termini de vint dies hàbils, a comptar des de la publicació d'aquesta en el Diari Oficial de la Generalitat Valenciana, en la forma prevista en la LEC.  
  
Per a conéixer el contingut íntegre d'aquesta resolució, podrà personar-se en l'oficina judicial.   
I perquè valga de notificació en forma, amb prevenció dels recursos esmentats en la resolució esmentada a Felisa Cortes Ríos, que es troba en parador desconegut, expedisc aquest edicte.  
  
 València, 3 de maig de 2021.- La lletrada de l'Administració de justícia: Paula Pozo Bouzas.
Diari Oficial de la Generalitat Valenciana


Sumari del DOGV 8997, del 14-01-2021 (2021/59)

RESOLUCIÓ de 30 de desembre de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es disposa el cessament de Julio Ramón Gómez Vivó com a personal eventual.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8997

Data del DOGV
:   14-01-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/59


Data del document
:   30-12-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 30 de desembre de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es disposa el cessament de Julio Ramón Gómez Vivó com a personal eventual. [2021/59]  
De conformitat amb el que disposa l'article 19 de la Llei 10/2010, de 9 de juliol, d'ordenació i gestió de la funció pública valenciana (DOGV 6310, 14.07.2010), resolc:  
El cessament, a petició pròpia, de Julio Ramón Gómez Vivó, WTV 9182 D0, en el lloc de treball número 28218, assessor d'assumptes generals de membres del Consell, del Gabinet de la consellera, agraint-li els serveis prestats.  
El cessament tindrà efectes el 3 de gener de 2021.  
  
València, 30 de desembre de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.
Diari Oficial de la Generalitat Valenciana


Sumari del DOGV 9046, del 23-03-2021 (2021/2470)

Notificació de la sentència dictada en procediment ordinari numere 328/2020.
----------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2470


Organisme emissor
:   Jutjat de Primera Instància Número 4 d'Alzira

Tipus de document
:   Edicte

Notificació de la sentència dictada en procediment ordinari numere 328/2020. [2021/2470]  
Procediment ordinari [ORD] - 000328/2020 € ROS  
Demandant: Banco de Sabadell, SA.   
Procuradora: Francisca Vidal Cerdá.   
Demandada: María Catalán Segovia.  
En aquest procediment ordinari seguit a instàncies de Banco Sabadell, SA, contra María Catalán Segovia, s'ha dictat sentència, la còpia íntegra de la qual queda en aquesta oficina judicial a la disposició de la part demandada, María Catalán Segovia, a qui se li fa saber que, en contra, s'hi pot interposar un recurs d'apel·lació.  
I, atés que es desconeix el parador del demandat, expedisc aquest edicte, d'acord amb el que disposa la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, perquè li valga de notificació en deguda forma.  
  
Alzira, 25 de febrer de 2021.- El lletrat de l'Administració de justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 9017, del 10-02-2021 (2021/1158)

CORRECCIÓ d'errades de la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9017

Data del DOGV
:   10-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1158


Data del document
:   03-02-2021

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria. [2021/1158]  
Advertides errades materials en la resolució esmentada, publicada en el Diari Oficial de la Generalitat Valenciana, número 9005, de 26 de gener de 2021; de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, n'escau l'esmena.  
En virtut del que exposa, resolc:  
  
Únic  
En el punt resolutiu quinzé, on diu:  
«Queda sense efecte la Resolució de 24 d'octubre de 2019, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria, així com qualsevol altra delegació que s'opose a la present resolució»;  
  
Ha de dir:  
«Queda sense efecte la Resolució de 24 d'octubre de 2019, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria».  
  
València, 3 de febrer de 2021.- La consellera de Sanitat Universal i Salut Pública: Ana Barceló Chico.
Diari Oficial de la Generalitat Valenciana


Sumari del DOGV 9223, del 25-11-2021 (2021/11768)

ACORD de 5 de novembre de 2021, del Consell, d'autorització de l'expedient de rescabalament ERESAR/2021/07R03/41 per obligacions contretes en 2020.
---------------------------------------------------------------------------------------------------------------------------------------------------

### Dades del document

Número de DOGV
:   9223

Data del DOGV
:   25-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11142


Data del document
:   05-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 5 de novembre de 2021, del Consell, d'autorització de l'expedient de rescabalament ERESAR/2021/07R03/41 per obligacions contretes en 2020. [2021/11215]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, prèvia deliberació, en la reunió de 5 de novembre de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2021/07R03/41 pel servei de control de la presència de biotoxines en zones de producció de mol·luscos bivalves, en novembre de 2020, per import de 1.562,17 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 1.562,17 ?.  
  
Alacant, 5 de novembre de 2021.- La consellera secretària: Mónica Oltra Jarque.